Sahara koki harvinaisen hetken. Suomalaisten suosima etelän lomakohde Fuengirola on myös lumen kourissa.

Oletko paikalla lumisessa Fuengirolassa? Ota yhteyttä toimitukseen täältä tai sähköpostilla uutiset@iltasanomat.fi ! Lukijan kuvan voit lähettää myös kännykästä suoraan numeroon 13456.

Etelä-Espanjan lämpöön tottuneita odotti yllätys tammikuun toisen viikon alussa. Fuengirolan neitseellisen vaaleat hiekkarannat näyttivät maanantaina entistä vaaleammilta. Syynä oli rannalle satanut lumi.

ABC Andalusia kertoi, miten Fuengirolan rantaa peittivät lumi ja rakeet.

Katso jutun alussa olevalta videolta, miltä Fuengirolan hiekkarannat näyttävät valkoisessa peitteessä.

Paikallinen media Málaga al día julkaisi Twitterissä videon Torreblancan lumisesta rannasta Fuengirolasta:

Jo aiemmin maan keskiosissa esimerkiksi Sorian maakunnassa koettiin sankkaa lumisadetta.

Saharan aavikolla koettiin jotain hyvin erikoista, kun Ain Sefrassa, Algeriassa alkoi sataa lunta sunnuntai-iltana.

Espanjan Sorian maakunnassa koettiin sankkaa lumisadetta. Vyöhyke ulottui maan eteläosiin saakka.­

Harvinainen tapahtuma

– On harvinaista, että noin etelässä on lunta. Euroopassahan on ollut kylmiä ilmavirtauksia ja voimakkaita matalapaineita. Kylmä ilmamassa on liikkunut kohti Etelä-Espanjaa, Forecan meteorologi Riikka Lahtinen kertoo.

– Lumi Saharassa on hyvin harvinaista. Vaatisi tarkempaa analyysiä ennen kuin voisi sanoa, liittyvätkö eteläisen Espanjan ja Afrikan Saharan ilmiöt toisiinsa, hän sanoo.

Myös Ilmatieteen laitos pitää tapahtumia harvinaisina.

– Eteläisessä Espanjassa ja Saharassa on vallinnut samanlainen säätyyppi. Molemmissa paikoissa on ollut vilkasta matalapainetoimintaa. Yhden lähteen mukaan kyseessä oli vasta kolmas kerta neljänkymmenen vuoden aikana, kun lunta satoi Saharan alueella, Ilmatieteen laitoksen päivystävä meteorologi Nina Karusto sanoo

Harvinainen kuva Saharasta 9.1.2018. Luminen näkymä Ain Sefrassa, Algeriassa.­

Saharaan kertyi lunta paikoin muutamia senttimetrejä. Tämä on erikoista, sillä Saharassa vallitsee erittäin kuuma ja kuiva aavikkoilmasto. Pakkasta alueella voi olla öisin, mutta lumen tulo on hyvin harvinaista.

Aiheesta kertoivat aiemmin muun muassa Daily Express ja Daily Mail.

Oletko paikalla lumisessa Fuengirolassa? Ota yhteyttä toimitukseen täältä tai sähköpostilla uutiset@iltasanomat.fi ! Lukijan kuvan voit lähettää myös kännykästä suoraan numeroon 13456.